Document ID: /roh_data/filtered/fineweb-2-filterrobots_roh.jsonl.gz/31878

Las autoritads svizras online
Persunas che han lavurà en Svizra e che bandunan puspè il pajais survegnan tut tenor naziunalitad in rembursament da las contribuziuns pajadas a l’AVS u ina pensiun.
Datti ina cunvegna d’assicuranza sociala cun il stadi da patria, vegn la pensiun er pajada a l’exteriur. Intginas cunvegnas da l’assicuranza sociala prevesan plinavant il rembursament da las contribuziuns. Na datti nagina tala cunvegna, pon sin dumonda vegnir rembursadas las contribuziuns pajadas a l’AVS senza tschains.
Per inoltrar ina dumonda, sto ins avair lavurà in onn en Svizra. Dumondas pon vegnir inoltradas cun il formular correspundent tar la Cassa svizra da cumpensaziun.